[{"text_idx": "#000001", "text": "Montessori kooliklasside avamine on va\u0308ga paljude perede su\u0308damesoov, sest nii tekib lastel vo\u0303imalus omandada haridust keskkonnas, kus laps on aktiivne osaline, ta\u0308iskasvanu aga arengu toetaja. Enamus lapsi, kes kooliklassi tulevad, on saanud eelnevate aastate jooksul tegutseda samadel po\u0303himo\u0303tetel juba lasteaiaru\u0308hmas \u2013 seal on toetatud nende arenemist ennastjuhtivaks o\u0303ppijaks. Montessori klass on turvaline ja last ta\u0308ielikult aktsepteeriv keskkond, kus saab omas ru\u0308tmis, oma huve ja kutsumusi ja\u0308rgides kasvada, o\u0303ppida, katsetada, eksida ja uuesti proovida. Siinne keskkond arendab sotsiaalseid oskusi, enesejuhtimisoskust ja teisi tulevikupa\u0308devusi, va\u0308hendab koolistressi ja emotsionaalseid pingeid, koolikiusamist, koolist va\u0308ljalangemist."}, {"text_idx": "#000002", "text": "Selline su\u0308gav maailma tundmao\u0303ppimine nagu see on vo\u0303imalik Montessori klassis loodud ettevalmistatud keskkonnas, tekitab lapses aukartuse ja su\u0308gava ta\u0308nutunde maailma ja inimkonna ees ning paneb na\u0308gema, milline tema roll selles elus olla vo\u0303iks."}, {"text_idx": "#000003", "text": "Lastele on eeskujuks ta\u0308iskasvanu \u2013 Montessori juhendaja, kes on lu\u0308liks lapse ja keskkonna vahel, kes on sisemiselt motiveeritud ja vaimustunud oma to\u0308o\u0308st ja va\u0308ljendab o\u0303ppimisro\u0303o\u0303mu. Klassis valitseb austus u\u0308ksteise suhtes \u2013 on va\u0308ga oluline selles keskkonnas ko\u0303ik lapsed ja ta\u0308iskasvanud tunnevad ennast ha\u0308sti, et nende huvide ja soovidega on arvestatud, et nende mo\u0303tted on aktsepteeritud. Ko\u0303ik lapsed, lapsevanemad ja o\u0303petajad panustavad u\u0308hiselt va\u0308a\u0308rtuste loomisel ja edasikandmisel."}, {"text_idx": "#000004", "text": "Uuringute ja\u0308rgi on Eestis valdavalt \u201cistuv\u201d haridus \u2013 nii lasteaias kui koolis istuvad Eesti lapsed va\u0308ga palju, tu\u0308u\u0308piline koolipa\u0308ev on 65% ajast istuv. Murettekitavad on ka uuringud, mis na\u0308itavad, et Eesti lapsed on aina enam u\u0308lekaalus \u2013 Euroopa laste rasvumise seire to\u0303i va\u0308lja, et iga neljas 1. klassi laps Eestis on u\u0308lekaaluline. Montessori hariduse u\u0308ks po\u0303hialustest on liikumine \u2013 siin on igasse tegevusse liikumine sisse ehitatud, sest Maria Montessori oli arst ja pedagoog, kes teadis, et o\u0303ppimine toimub ko\u0303ige paremini liikudes, liigutades nii enda keha kui aju \u2013 just nii aju aktiveerub ja tekivad vajalikud seosed. Seega liiguvad lapsed Montessori ru\u0308hmades ja klassides kogu aeg \u2013 o\u0303pilased vo\u0303ivad o\u0303ppida kas laua taga vo\u0303i po\u0303randal; istudes, ku\u0308kitades vo\u0303i seistes; o\u0303ues vo\u0303i toas; klassiruumis vo\u0303i mo\u0303nes muuseumis; neil on vabadus ringi liikuda ja terve koolipa\u0308eva jooksul omavahel suhelda."}, {"text_idx": "#000005", "text": "Meie koolis on na\u0308dal jagatud nii, et lapsed toimetavad neljal pa\u0308eval koolikeskkonnas ning u\u0308he pa\u0308eva iseseisvalt mujal \u2013 kas selleks on kodune keskkond vo\u0303i hoopis mo\u0303ni muuseum vo\u0303i raamatukogu, selles osas saavad lapsed valiku teha ise, la\u0308htudes oma hetke huvidest ja vajadustest. Selline o\u0303ppeto\u0308o\u0308 korraldus pakub suuremat vo\u0303imalust kooli ja kodu vaheliseks koosto\u0308o\u0308ks, nii saab u\u0308hiselt jagada vastutust lapse arengu mitmeku\u0308lgsel toetamisel. Samuti kinnistab see arusaama, et o\u0303ppimine toimub kogu aeg ja igal pool. Pa\u0308eva kooliruumist eemal eesma\u0308rgistavad lapsed samadel po\u0303himo\u0303tetel nagu nad eesma\u0308rgistavad iga oma pa\u0308eva koolis. Selle vanuseru\u0308hma lapsed on jo\u0303udnud arenguja\u0308rku, kus va\u0308ga oluline roll on arutlemisel. Lapsed otsivad teadlikult ja / vo\u0303i alateadlikult vastuseid ku\u0308simustele \u201cmiks\u201d ja \u201ckuidas\u201d. La\u0308bi arutlemise saab kujunev maailmapilt aina selgemaks."}, {"text_idx": "#000006", "text": "Montessori klass ja uute laste vastuvo\u0303tt"}, {"text_idx": "#000007", "text": "Montessori kooliklass on liitklass, kus koos toimetavad 6\u201312-aastased lapsed, kellest enamus on tulnud Montessori lasteaiaru\u0308hmadest vo\u0303i seda la\u0308henemist pakkunud kodudest. Klassis on ta\u0308ielikult ettevalmistatud keskkond, mis on sisustatud Montessori o\u0303ppevahenditega ja teiste tarvikutega, mis toetavad lapse iseseisvat o\u0303ppimist ja uurimist kuue aasta va\u0308ltel. Klassis toimetab Montessori o\u0303petaja ehk juhendaja, kes on va\u0308ljao\u0303ppinud just 6\u201312 vanuses..."}, {"text_idx": "#000008", "text": "Loe veel Montessori klass ja uute laste vastuvo\u0303ttContinue"}, {"text_idx": "#000009", "text": "Esimese Montessori klassi loomise lugu"}, {"text_idx": "#000010", "text": "Eesti Montessori U\u0308hingu juures hakkas 2021. aasta kevadel tegutsema to\u0308o\u0308grupp, mille eesma\u0308rgiks oli koondada lapsevanemaid ja huvilisi, kes tahavad aidata Montessori kooliastet Eestis luua. Et ko\u0303igi to\u0308o\u0308grupi liikmete teadlikkust 6\u201312 vanuseastmest to\u0303sta, korraldati loenguid ja kohtumisi nii Montessori spetsialistidega kui ka haridusvaldkonna tegijatega, uuriti seadusandlust ning teiste va\u0308ikekoolide loomise lugusid. U\u0308hel hetkel kasvas suuremast to\u0308o\u0308grupist..."}, {"text_idx": "#000012", "text": "Millest koosneb u\u0308he Montessori kooli eelarve?"}, {"text_idx": "#000013", "text": "Lisaks sellele, et u\u0308hel koolil tekivad igakuised to\u0308o\u0308jo\u0303ukulud, kinnisvarakulud ja administratiivkulud ning et peredel tuleb arvestada o\u0303ppemaksu, toiduraha ja o\u0303ppeto\u0308o\u0308d toetavate tegevuste kuludega, on mo\u0303ned suuremahulised read meie eelarves veel, mida nimetame alginvesteeringuks. Alginvesteering nr 1: Ettevalmistatud keskkond Montessori pedagoogika u\u0308heks alustalaks on ettevalmistatud keskkond. Laps omandab teadmisi, oskusi ja kogemusi oma keskkonnas aktiivselt tegutsedes..."}, {"text_idx": "#000015", "text": "Maailma mastaabist vaadatuna tundub ehk uskumatu, aga saab o\u0308elda, et Montessori haridus on Eestisse jo\u0303udnud alles viimaste aastate jooksul. 2018. a kevadel loodi lapsevanemate algatusel Eesti Montessori U\u0308hing (EMU\u0308), mis asus eesma\u0308rgistatult valdkonda edendama. Algasid lapsevanematele ja o\u0303petajatele suunatud koolitused ja loengud teadlikkuse to\u0303stmiseks ning la\u0308bi selle loodi paljudele lastele vo\u0303imalus kodus kogeda vajadustele vastavat..."}, {"text_idx": "#000016", "text": "Loe veel Enne Montessori kooli loomistContinue"}]